Facultatea de Litere a Universității din București anunță lansarea programului postuniversitar de formare și dezvoltare profesională continuă „Formarea personalului administrativ din instituțiile de educație”. Înscrierile, deschise până pe 5 martie 2023
Facultatea de Litere a Universității din București lansează un apel pentru înscrieri la programul postuniversitar de formare și dezvoltare profesională continuă „Formarea personalului administrativ din instituțiile de educație”. 

Modulul de curs se adresează personalului din secretariate în vederea creșterii calității și performanței instituționale, a bunei guvernanțe a școlii, a leadership-ului și managementului școlar, a monitorizării și evaluării activităților din școală, destinate să optimizeze relația instituției școlare cu elevii, cu părinții, cu comunitatea locală, printr-un personal de secretariat înalt calificat și adaptat provocărilor educației și administrației contemporane.
Coordonatorul programului este prof. univ. dr. Oana Iucu, director al Departamentului de Științe Administrative al Facultății de Litere a UB.

Înscrierile, deschise până pe 5 martie 2023

Perioada de înscriere este 23 februarie – 5 martie 2024, iar persoanele interesate se pot înscrie online, prin completarea acestui formular. 
Actele necesare pentru înscriere sunt: fișa de înscriere completată de către candidat, diploma de bacalaureat însoțită de suplimentul la diplomă, diploma de licență, actul de identitate, certificatul de naștere, certificatul de căsătorie (dacă este cazul), dovada achitării taxei de înscriere, adeverință medicală.
Admiterea se face pe baza mediei examenului de licență, fiind unicul criteriu de selecție. 
Mai multe detalii despre taxa de înscriere și modalitatea de achitare pot fi accesate aici. 

Durata programului este de 3 săptămâni, în intervalul 22 martie – 13 aprilie 2024, iar modul de desfășurare a cursurilor este online. După ce vor participa la 50 de ore, durata totală a programului postuniversitar, cursul se finalizează prin susținerea examenului de certificare a competențelor.
Mai multe informații despre programul postuniversitar „Formarea personalului administrativ din instituțiile de educație” de la Litere a UB pot fi consultate aici. De asemenea, persoanele interesate pot solicita informații suplimentare la secretariatul facultății și la adresa oana.iucu@unibuc.ro.
